ایران اقتصاديندا قادینلارین پایی ۵ فایزدیر
هران تیجارت اوتاغینین بیر عضوو، ایران اقتصاديندا قادینلارین پایینین یالنیز 5 فایز اولدوغونو و بو باخیمدان دؤولت ایستاتیستیکاسینین قادینلارین اقتصادا ایشتیراکینا اساسلانمادیغینی سؤیلهدی.
ایلنا خبر آژانسینا وئردیگی موصاحیبهده “نسیم توکل” بعضی ایدارهائتمه گؤرولری و یؤنتیم قورلوللاریندا رسمی اولمایان ایشتیراکینا و یا تیجارت کارتلارینین وارلیغینا ایشاره ائدهرک دئدی: “ایشلهین بعضی قادینلار آد اولاراق دؤولت و یا اؤزل بیر شرکتین عضوودور.”
۱۳۹۸-جی ایلین اسفند آییندا یاییملانان سون حؤکومت ایستاتیستیکاسینا گؤره، بیلیم ناظرینین موشاویری و علمی سیاست آراشدیرمالاری مرکزینین رئیسی وحید احمدی، ایران اقتصادیندا قادینلار اوچون یوزده ۱۶ ایشتیراک نیسبتینی آچیقلادی.
دونیا اقتصادی فورومونون سون راپوروندا ایرانین قادینلارین امک بازارینداکی ایشتیراکی دونیادا ۱۴۸-جی سیرادا یئر آلدی.
دونیا اقتصادی فورومونا گؤره، ایرانلی قادینلار دا ایدارهائتمه گؤرولرینه گؤره ۱۱۵-جی، اوزمانلاشمیش ایش یئرلری باخیمیندان ۱۲۰-جی سیرادا یئر آلان ایرانی ان یوکسک جینسییت فرقینه صاحب اؤلکلردن بیری حالینا گتیردی.
azb_Arab azb_Arab azb_Arab azb_Arab azb_Arab azb_Arab